Intră acum și în grupul de
Președintele Consiliului Județean Suceava, Gheorghe Flutur, care a participat, vineri, la o manifestare organizată de Primăria Salcea, a declarat că acest oraș este prima localitate din județ care intră de duminică în Spațiul Schengen.
"Salcea este prima localitate care intră în Schengen. Noi dăm drumul la primele curse de avioane care vor zbura în 27 de țări liber fără să mai fie acele controale la frontieră. Eu voi fi dimineață, duminică, la ora 9:45 să aștept avionul de Milano care va veni la Suceava", a spus Flutur.
El a arătat că intrarea României în Spațiul Air Schengen înseamnă ceva foarte important: să circulăm liberi.
"N-a fost drept pentru că am fost un fel de cetățeni de mâna a doua mulți ani de zile, dar treptat se face dreptate. Mare lucru e acesta și începe de aici, de la dumneavoastră, de la Salcea. Și noi mai aproape de Europa și Europa mai aproape de Bucovina prin poarta principală de intrare Salcea", a spus Flutur.